Ukko-Pekka Luukkonen

Ukko-Pekka Luukkonen (9. marec, 1999, Espoo, Fínsko) je fínsky profesionálny hokejový brankár, ktorý aktuálne pôsobí v tíme Buffalo Sabres v National Hockey League.

 Kariéra 
Ukko-Pekka Luukkonen hokejovo vyrastal v juniorskom tíme Jää-Ahmat a neskôr v systéme klubu HPK Hämeenlinna. Úspechy zažil s fínskou reprezentáciou na Majstrovstvách sveta do 18 rokov, kde získal zlatú a striebornú medailu (2016 a 2017).

V roku 2017 bol do NHL draftovaný v 2. kole (celkovo ako 54.) tímom Buffalo Sabres.

V sezóne 2017/2018 debutoval v seniorskom hokeji, keď nastupoval za tím LeKi v druhej najvyššej fínskej lige Mestis a jeden zápas aj za prvý tím HPK.

Od septembra 2018 už však nastupoval v kanadskej elitnej juniorskej súťaži OHL, kde bol v ročníku 18/19 vyhlásený nielen za najelpšieho brankára súťaže, ale aj za najlepšieho hráča. Úspech zažil taktiež na Majstrovstvách sveta hráčov do 20 rokov, kde s Fínskom získal zlatú medailu. Do seniorského hokeja vstúpil naplno v rončíku 2019/2020, kde osciloval medzi farmárskymi tímami Buffala Sabres v AHL a ECHL (tu si zahral aj v All-Star Game).

Na začiatku sezóny 2020/2021 sa vrátil do  najvyššej fínskej súťaže Liiga, kde v tíme TPS Turku strávil  polku sezóny. Na jar 2021 sa severoamerické hokejové ligy obnovili po nútenej prestávke spôsobenej pandémiou COVID-19 a Luukkonen dostal možnosť debutovať v NHL. Stalo sa tak 23. apríla 2021 proti Bostonu Bruins. Luukkonen urobil 36 zákrokov zo 40 striel a Sabres zápas vyhrali 6:4. V NHL odchytal iba štyri zápasy a väčšinu sezóny strávil v AHL v klube Rochester Americans. Po sezóne s Buffalom podpísal dvojcestnú dvojročnú zmluvu v ročnej hodnote 838 tisíc amerických dolárov.vľavo|náhľad|Luukkonen v bránke Buffala SabresPrvou sezónou, v ktorej pravidelne nastupoval v prvom tíme bol ročník 2022/2023, v ktorom v konkurencii veterána Craiga Andersona si vybojoval pozíciu prvého brankára tímu.
V sezóne 2023/2024 Luukkonen nastupoval s brankármi Devonom Leviom a Ericom Comriem. V 54 zápasoch si pripísal 27 výhier, 2,57 priemer inkasovaných gólov na zápas a 91,0% úspešnosť zákrokov. Buffalo sa dostalo blízko postupovej pozície do Play-Off, ale trinástykrát v rade sa do vyraďovacích bojov neprebojovali (od roku 2011). Luukkonen so Sabres v lete 2024 podpísal novú päťročnú zmluvu v ročnej hodnote 4,75 milióna dolárov.

Nedostatčný výkon Sabres zopakovali aj v sezóne 2024/2025, dokonca sa výkonnostne ešte viac prepadli. Čísla sa zhoršili aj Luukkonenovi, ktorý z 91% úspešnosti zákrokov klesol na 88,7%. Vo februári 2025 bol súčasťou fínskeho výberu na Turnaji štyroch krajín, ale nezasiahol ani do jedného zápasu.

V sezóne 2025/2026 Luukkonen nastupuje v tandeme s americkým brankárom Alexom Lyonom.

V januári 2026 bola oznámená jeho nominácia do reprezentácie Fínska na Zimné olympijské hry 2026.

 História zmlúv v NHL 
TímRok začiatkuRok koncaCAP HIT*Typ zmluvy**Buffalo Sabres20182022778 000 $nováčikovskáBuffalo Sabres20222024838 000 $dvojcestnáBuffalo Sabres202420294 750 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Štatistiky 

SezónaTímLigaZVPPPGAASV%SO2017-18LeKi LempaalaMestis24 - - -0.000.9080HPK HameenlinnaLiiga10103.550.75002018-19Rochester AmericansAHL11002.000.94102019-20Rochester AmericansAHL103433.150.8740Cincinnati CyclonesECHL2312732.240.91232020-21TPS TurkuLiiga136342.520.9080Rochester AmericansAHL147523.600.8880Buffalo SabresNHL41303.880.90602021-22Rochester AmericansAHL35151463.280.9001Buffalo SabresNHL92522.740.91702022-23Rochester AmericansAHL96303.070.8980Buffalo SabresNHL33171143.580.89202023-24Buffalo SabresNHL54272242.570.91052024-25Buffalo SabresNHL55242453.200.88722025-26Rochester AmericansAHL11002.010.9130Buffalo SabresNHL1710612.590.9040NHL Spolu1728171163.010.8997
Počet zápasov (Z), Priemer inkasovaných gólov na zápas (GAA), výhry (V), prehry (P), prehry po predĺžení alebo nájazdoch (PP), percentuálna úspešnosť zákrokov (SV%), čisté konto (SO)

 Referencie 

Kategória:Narodenia 9. marca
Kategória:Narodenia v 1999
Kategória:Fínski hokejisti
Kategória:Fínski hokejoví brankári
Kategória:Brankári Buffalo Sabres
Kategória:Hokejisti draftovaní klubom Buffalo Sabres
Kategória:Hokejisti na Zimných olympijských hrách 2026